da da da da de en en fi da da en da da da da da da sv sv id fi da da de en da en en da da fr da nb da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om løn- og fratrædelsesforhold for direktionen og øvrige chefer i DR | Rigsrevisionen
Sådan laver vi større undersøgelser
Formålet med undersøgelsen er at vurdere, om Kulturministeriet har sikret, at DR’s bestyrelse har fastsat rammer for direktionens lønforhold, og om direktionen har forvaltet lønforholdene for øvrige chefer i DR tilfredsstillende.
Rigsrevisionen vurderer, at DR’s direktion har forvaltet lønforholdene i DR tilfredsstillende. Imidlertid har DR’s bestyrelse ikke fastsat nedskrevne rammer for direktionens lønforhold, som bidrager til at sikre, at direktionen ikke er lønførende, og Kulturministeriet har ikke sikret, at sådanne rammer blev fastsat.
Rigsrevisionen har igangsat undersøgelsen i november 2017 på baggrund af en anmodning fra Statsrevisorerne.
Statsrevisorernes bemærkning til beretningen
Den 21. marts 2018 behandlede Statsrevisorerne
Beretning nr. 13/2017 om løn- og fratrædelsesforhold for direktionen og øvrige chefer i DR
Statsrevisorerne afgav beretningen til Folketinget med følgende bemærkning:
"Statsrevisorerne har anmodet om denne undersøgelse af, hvordan løn- og fratrædelsesforhold mv. for DR’s direktion og øvrige chefer er blevet forvaltet i perioden 2012-2017.
DR er en selvstændig offentlig institution, der primært finansieres via licensmidlerne. De overordnede rammer for DR’s virksomhed er fastsat i lov om radio- og fjernsynsvirksomhed og i public service-kontrakten mellem DR og kulturministeren. DR er ikke omfattet af statens ejerskabspolitik om aflønning af direktion og medarbejdere. Der findes således ingen formelle og nedskrevne rammer for, hvordan DR skal forvalte lønområdet.
DR’s direktion består af én generaldirektør og 5 bestyrelsesansatte direktører, mens DR’s øvrige chefer består af 8 underdirektører, 30 afdelingschefer og 100 områdechefer. DR har derudover 3.235 medarbejdere.
Statsrevisorerne finder det uhensigtsmæssigt, at hverken Kulturministeriet eller DR’s bestyrelse har fastsat nedskrevne rammer for lønforholdene for DR’s direktion. Statsrevisorerne konstaterer samtidig, at fraværet af nedskrevne rammer, vederlagspolitik og regler gør det vanskeligt at vurdere, om løn- og fratrædelsesforhold for DR’s direktion er rimelige.
Statsrevisorerne finder, at DR’s direktions forvaltning af lønforholdene for øvrige chefer i DR har været tilfredsstillende.
Statsrevisorerne konstaterer, at en sammenligning med staten, andre medievirksomheder og selvstændige offentlige virksomheder viser:
at DR’s generaldirektørs løn ligger højere end gennemsnitslønnen for statens højest betalte departementschefer og den øverste direktør for NRK, men lavere end den øverste direktørs løn i TV 2 og DSB
at gennemsnitslønnen for DR’s øvrige direktion ligger højere end gennemsnitslønnen for styrelsesdirektører i staten og for den øvrige direktion i NRK, men lavere end gennemsnitslønnen for den øvrige direktion i fx TV 2 og DSB
at DR’s øvrige chefer ikke er lønførende i forhold til staten, og at DR’s direktion, bl.a. gennem overenskomster, har sikret en tilfredsstillende lønforvaltning for øvrige chefer
at personalegoder og fratrædelsesvilkår for DR’s direktion og øvrige chefer ikke afviger fra de vilkår, der kan aftales for chefer i staten
at hovedparten af de fratrædelsesaftaler, som DR har indgået med direktører/ chefer i undersøgelsesperioden, er billigere eller på niveau med de omkostninger, som DR ville have haft ved en afskedigelse."
Kulturministerens redegørelse af 4. juni 2018 (PDF)
Rigsrevisionens notat af 29. juni 2018
Rigsrevisionen følger i dette notat op på beretning nr. 13/2017 om løn- og fratrædelsesforhold for direktionen og øvrige chefer i DR.
Notatet er baseret på en redegørelse fra kulturministeren og handler om de initiativer, som ministeren har iværksat som følge af beretningen.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere